Sale of a House
Material: papyrus
Place: Arsinoites
Categories: Vertrag
Kauf
Haus
Teil
Notarsunterschrift
ἐπαγο γ 
ἔτους δεκάτου Αὐτοκράτορος Καίσαρος Οὐεσπασιανοῦ Σεβαστοῦ μηνὸς Καισαρείου ἐπαγομένων τρίτῃ ἐν Β[ακ]
χιάδει τῆς Ἡρακλείδου μερίδος τοῦ Ἀρσινοείτου νομοῦ. ὁμολογεῖ Μάρων Ἑρμᾶτος τοῦ Μάρωνος ὡς ἐτῶν τ[εσσα]
ράκοντα ἑπτὰ  οὐλὴ μετώπῳ μέσῳ Ἑρμᾶτει Πτολεμαίου τοῦ Ἀμμωνίου ὡς ἐτῶν τεσσαράκοντα τεσσάρων  οὐλ[ὴ με]
τώπῳ μέσῳ πεπρακέναι αὐτῷ κατὰ τήνδε τὴν ὁμολογείαν ταύτην ἀπὸ τῆς ἐνεστώσης ἡμέρας ἐπὶ τὸν ἅπαντα χρό[νον] 
τὸ [ὑ]πάρχον αὐτῷ τῷ ὁμολογοῦντει Μάρωνι ἐν τῇ προγεγραμμένηι κώμῃ Βακχιάδει μητρικὸν τρίτον μέρος καὶ ἀγορ[ασ]
τὸν ἔνατον μέρος, ὥστε εἶναι τρίτον ἔνατον μέρος κοινωνικῆς οἰκίας καὶ αὐλῆς παλεᾶς συνπεπτωκυίας ἀ[πὸ] 
μέ[ρο]υς, ὅσων ἐστὶν τῶν ὅλων μέτρων καὶ πηχισμῶν, ἐπὶ τοῖς οὖσι ἀρχαίοις θεμελείοις καὶ περιμέτροις ἐν [τῇ] 
οὔ[σ]ῃ αὐτῶν διαθέσι ὧν γείτωνος πάντων νότου Κατοίτου τοῦ Μενχείους καὶ τῶν μετόχων τόποι καὶ ἐ[πί τι] 
μέ[ρ]ος κοινὴ εἴσοδος καὶ ἔξοδος εἰς ἣν ἠνυῳγεν θύρα, βορρᾶ ῥύμη βασιλικηι, λιβὸς τοῦ προγεγραμμένου Κατοίτ[ου] 
τοῦ Μενχείους καὶ τῶν μετόχων οἰκία παλεὰ, ἀπηλιώτου Ὥρου τοῦ Κατοίτου Βελλείους καὶ τῶν ἀδ[ε]λφ[ῶν] 
αὐ[λ]ὴ μεθʼ ἣν οἰκία παλεὰ, καὶ ἀπέχιν τὸν ὁμολογοῦντα Μάρωνα παρὰ τοῦ Ἑρμᾶτος τὰς συνπεφωνημένας τ[ῆς] τιμῆς ἀ[ργυ]
ρίου δραχμὰς ἑκατὸν  πασαν ἐκ πλήρους παραχρῆμα διὰ χιρὸς ἐξ οἴκου, καὶ βεβαιώσιν αὐτόν τε τὸν ὁμολογοῦντα Μάρων[α καὶ] 
τοὺς παρʼ αὐτοῦ τῷ Ἑρμᾶτει καὶ τοῖς παρʼ αὐτοῦ τὰ κατὰ τήνδε τὴν πρᾶσιν ταύτην πεπραμένα πάσῃ βεβαιώσι ἐπὶ τὸν ἅπαντ[α] 
χρ[ό]νον καὶ παρέξασθαι αὐτὰ ἀνέπαφα καὶ ἀνανεχύραστα καὶ ἀνεπιδάνιστα καὶ ἀνεξαλλοτρίωτα καὶ καθαρὰ ἀ[πὸ] 
δημοσίου τε καὶ ἰδιοτικοῦ ὀφιλήματος καὶ μήτε προυποκείμενα μηδὲ προπεπραμένα ἑτέροις μηδὲ μέρος τ[ρόπῳ ]μη
[δε]νεὶ μηδὲ κωλύοντας τὸν πριάμενον Ἑρμᾶν μηδὲ τοὺς παρʼ μεταλημψομένους κυριεύο[ντας καὶ δεσ]
[πό]ζοντας ὧν ἐώνηται καθὼς π[ρ]όκειται καὶ εἰσοδεύοντας καὶ ἐξοδεύοντας καὶ κατασπῶντας καὶ ἀ[νοικοδο]
[μο]ῦντας ἐν αὐτοῖς ὡς ἐὰν αἱρῶνται ἔτει πωλοῦντας ὑποτιθέντας ἑτέροις μεταδιοικοῦντας χρω[μένους] 
α[ὐ]των καθʼ ὃν ἐὰν βούλωνται τ[ρ]όπον ἀπαραποδίστως, καὶ πρὸς τὰ προκείμενα μηδένα ἐνκαλέσιν [μηδὲ ][διαμ]
φισβητήσιν μηδὲ ἐπελεύσεσθαι ἐπὶ τὸν πριάμενον Ἑρμᾶν μηδὲ ἐπὶ τοὺς παρʼ αὐτοῦ τρόπῳ μηδεν[ὶ παρευρέσει] 
μηδεμιᾷ. ὅ τι δʼ ἂν τῶν προγεγραμμένων παρασυνγραφῆι  ὁμολογῶν Μάρων ἢ οἱ παρʼ αὐτοῦ ἢ μὴ [βεβαιοῖ ἢ μὴ] 
παρέχηται καθὰ γέγραπται, χορὶς τοῦ τὸ ὑπεναντίως ἐπιτελεσθησόμενον ἀκυρα καὶ ἀπρόσδεκτον εἶνα[ι κατὰ πάντα] 
τρόπον, ἔτει καὶ ἀποτισάτωι τῷ Ἑρμᾶτει παραχρῆμα τὰ βλαβηι καὶ τὴν τιμὴν διπλῆν καὶ ἐπίτιμον ἄλλας ἀρ[γυρίου δραχμὰς] 
τριακοσίας  καὶ εἰς τὸ δημόσιον τὰς ἴσας, καὶ μηδὲν ἧσον ἡ πρᾶσις κυρία ἔστω. ἀμφότεροι οἱ ἐνφερόμενοι οι.......... 
 Μάρων Ἑρμᾶτος τοῦ Μάρωνος ὁμολογῶι πεπρακέναι Ἑρμᾶτει Πτολεμαίου τοῦ Ἀμμωνίου κατὰ τή[νδε τὴν ][ὁμο]
λογείαν ταύτην ἀπὸ τῆς ἐνεστώσης ἡμέρας ἐπὶ τὸν ἅπαντα χρόνον τὸ ὑπάρχον μοι μητρικὸν τρίτ[ον μέρος καὶ] 
ἀγοραστὸν ἔνατον μέρος ὥστε εἶναι τρίτον ἔνατον μέρος κοινωνικῆς οἰκίας καὶ αὐλῆς παλαιᾶς συνπε[πτωκυίας] 
ἀπὸ μέρους, ὅσων ἐστὶ τῶν ὅλων μέτρων καὶ πηχισμῶν, ἐπὶ τοῖς οὖσι ἀρχαίοις θεμελείοις καὶ περιμέτροις [ἐν τῇ οὔσῃ] 
αὐτῶν διαθέσι, ὧν γείτονες πάντων νότου Κατοίτου τοῦ 
Μενχείους καὶ τῶν μετόχων τόποι καὶ ἐπὶ τι μ[έρος κοινὴ] 
εἴσοδος καὶ ἔξοδος εἰς ἣν ἠνυῳγεν θυραν, βοραῖ ῥύμη βασιλεικηι, λειβὸς τοῦ προγεγραμμένου Κατοίτο[υ τοῦ ] 
καὶ τῶν μετόχων οἰκία παλαιά, ἀπηλειώτου Ὥρου τοῦ Κατοίτου Βελλείους καὶ τῶν ἀδελφῶν αὐλὴ μεθʼ [ἣν οἰκία πα]
λαιά, καὶ ἀπέχωι τὰς συνπεφωνημένας τῆς τιμῆς ἀργυρίου δραχμὰς ἑκατὸν  πασαν ἐκ πλήρους π[αραχρῆμα] 
διὰ χιρὸς ἐξ οἴκου καὶ βεβαιώσω τὴν πρᾶσειν πάσῃ βεβαιώσει ἐπὶ τὸν ἅπαντα χρόνον καθὼς πρόκειται.  Ἑρμᾶ[ς Πτολεμαίου] 
τοῦ Ἀμμωνίου· γεγω εἴς με ἡ πρᾶσις τοῦ τρίτου καὶ ἐνάτου μερου τῆς οἰκίας παλαιᾶς καὶ αὐλῆς συνπεπτωκυίας ἀ[πὸ μέρους ὡς] 
πρ[ό]κειται.  ἔτους δεκάτου Αὐτοκράτορος Καίσαρος Οὐεσπασιανοῦ Σεβαστοῦ μ Καισαρείου ἐπαγο γ. ἀναγέγραπται δ[ιὰ τοῦ] 
πρ[ὸ]ς τῷ γραφίωι Βακχιάδος καὶ Ἡφαιστιάδος.